હા ! બે વર્ષ પહેલાં રુચીના પતિનું એક જીપ એકસીડન્ટમાં મૃત્યુ નિપજ્યું હતું. વિધવા થયેલી રુચીનો સંસાર ફરી વસે તેવી રાજ્પુત માતાપિતાની ઈચ્છાને કારણે તેમણે રુચીની મરજીને માન આપીને પ્રકાશ સાથે તેના લગ્ન કરાવી આપ્યા હતાં. તેમનો એક નાનો વહાલો પુત્ર પણ હતો. હવે ઘરમાં કદી નિર્જનતા આવવાની ન હતી. હાસ્યના ફુલો સદા મહેક્યા કરવાનાં હતાં. ખુશીઓનું ઝરણું કલકલ કરતું વહ્યા કરવાનું હતું. પૂજાની વિધી વખતે રુચીની સાથે આરતીની થાળી પકડીને ભગવાનની આરતી ઉતારતી વખતે પ્રકાશના મુખ પર વારંવાર એક છૂપું વિજયી સ્મિત ફરકી જતું હતું.